Document ID: 32004R1108

KOMISIJAS REGULA (EK) Nr. 1108/2004
(2004. gada 11. jūnijs),
ar kuru 2004./2005. saimniecības gadam nosaka atbalstu par pārstrādājamiem bumbieriem saskaņā ar Padomes Regulu (EK) Nr. 2201/96
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopējo organizāciju (1) un jo īpaši tās 6. panta 1. punktu,
tā kā:
(1)
Komisijas 2003. gada 29. augusta Regulas (EK) Nr. 1535/2003 3. panta 3. punktā, kurā noteikta kārtība, kā piemērot Padomes Regulu (EK) Nr. 2201/96 saistībā ar atbalsta shēmu produktiem, kurus iegūst, pārstrādājot augļus un dārzeņus (2), ir paredzēta arī Komisijas publikācija par atbalsta daudzumiem, kurus, ievērojot Regulas (EK) Nr. 2201/96 III pielikumā noteiktās robežvērtības, paredz bumbieriem.
(2)
Vidējais bumbieru daudzums, kas saskaņā ar atbalsta shēmu pārstrādāts pēdējo trīs tirdzniecības gadu laikā, ir lielāks par Kopienas slieksni. Tādēļ atbalsta apjomam, kas 2004./2005. gadā piemērojams dalībvalstīs un kas nav pārsniedzis attiecīgās valsts slieksni, jābūt apjomam, kas norādīts Regulas (EK) Nr. 2201/96 4. panta 2. punktā. Katrā no pārējām dalībvalstīm minētais apjoms jāsamazina atkarībā no atsevišķā sliekšņa pārsnieguma, kas koriģēts pēc neapstrādāto daudzumu sadalījuma, kā norādīts minētās regulas 5. panta 2. punkta trešajā daļā.
(3)
Saskaņā ar 2004. gada 5. marta Komisijas Regulas (EK) Nr. 416/2004 2. pantu par Padomes Regulas (EK) Nr. 2201/96 un Regulas (EK) Nr. 1535/2003 pagaidu pasākumu piemērošanu sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas iestāšanos Eiropas Savienībā (3), tiek noteikts piemērojamais atbalsta daudzums jaunās dalībvalstīs, pārstrādāšanai paredzētiem bumbieriem 2004./2005. tirdzniecības gadā.
(4)
Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Saskaņā ar Padomes Regulas (EK) Nr. 2201/96 2. pantu 2004./2005. saimnieciskajam gadam par bumbieriem nosaka atbalstu:
-
159,33 eiro par tonnu Grieķijā,
-
130,09 eiro par tonnu Spānijā,
-
161,70 eiro par tonnu Francijā,
-
119,71 eiro par tonnu Itālijā,
-
161,70 eiro par tonnu Nīderlandē,
-
161,70 eiro par tonnu Austrijā,
-
161,70 eiro par tonnu Portugālē.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro 2004./2005. saimnieciskajam gadam.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 11. jūnijā

Labels: 17
5
15